สังคมข่าวหุ้นเล็กเซียวหงส์
ดัชนีหุ้นไทยปิดตลาด 1,421.32 จุด เพิ่มขึ้น 10.13 จุด มูลค่าซื้อขาย 42,394 ล้านบาท ปรับตัวขึ้นทางเทคนิคตามภูมิภาคสัปดาห์นี้ดัชนีหุ้นไทยจะถูกกระทบเชิง Sentiment ระยะสั้น หากผลลงประชามติ 23 มิ.ย. 59 “อังกฤษออกจากการเป็นสมาชิกของสหภาพยุโรป” ดัชนีมีโอกาสปรับลงจากความกังวลต่อภาวะเศรษฐกิจ ความผันผวนของค่าเงิน แต่การที่ต่างชาติ มีสัดส่วนการถือครองหุ้นไทยไม่มาก อาจทำให้การปรับลดลงของดัชนีระยะสั้นและไม่มากนัก แนวโน้มดัชนีหุ้นไทยหากยืนเหนือระดับ 1,424 จุด จะเป็นสัญญาณที่ดีให้นักลงทุนกลับเข้ามาเก็งกำไร แนวต้าน 1,436-1,450 จุด แนวรับ 1,400-1,404 จุด...
20 มิ.ย. 2559

ดัชนีหุ้นไทยปิดตลาด 1,421.32 จุด เพิ่มขึ้น 10.13 จุด มูลค่าซื้อขาย 42,394 ล้านบาท ปรับตัวขึ้นทางเทคนิคตามภูมิภาคสัปดาห์นี้ดัชนีหุ้นไทยจะถูกกระทบเชิง Sentiment ระยะสั้น หากผลลงประชามติ 23 มิ.ย. 59 “อังกฤษออกจากการเป็นสมาชิกของสหภาพยุโรป” ดัชนีมีโอกาสปรับลงจากความกังวลต่อภาวะเศรษฐกิจ ความผันผวนของค่าเงิน แต่การที่ต่างชาติ มีสัดส่วนการถือครองหุ้นไทยไม่มาก อาจทำให้การปรับลดลงของดัชนีระยะสั้นและไม่มากนัก แนวโน้มดัชนีหุ้นไทยหากยืนเหนือระดับ 1,424 จุด จะเป็นสัญญาณที่ดีให้นักลงทุนกลับเข้ามาเก็งกำไร แนวต้าน 1,436-1,450 จุด แนวรับ 1,400-1,404 จุด…
*…FSMART ของเฮีย “สมชัย สูงสว่าง” น่าสนใจกับธุรกิจใหม่ หลังได้สิทธิ์เป็นตัวแทนจำหน่ายตั๋วฟุตบอลโลกรอบ 12 ทีมสุดท้าย โซนเอเชีย ในทาง “ผลตอบแทนการลงทุน” อาจดูไม่มากเมื่อเทียบรายได้ทั้งหมด แต่สิ่งที่เป็นมูลค่าเพิ่มแท้จริง นั่นคือ FSMART จะมีพอร์ตลูกค้าในมือเพิ่มอย่างมีนัยสำคัญ เรียกว่าเป็น “กลยุทธ์การเพิ่มฐานลูกค้า” ที่มีประสิทธิภาพและเห็นผลชัดเจนเลยทีเดียว…
*…THCOMดูแพนิกเกินเหตุหรือไม่ กับกรณี CTH ของ “เสี่ยวิชัย ทองแตง” ประกาศยกเลิกออกอากาศผ่านดาวเทียมระบบ KU-Bandทำให้เสียวๆ กันว่าจะกระทบต่อรายได้และกำไร THCOM ว่ากันว่าจะกระทบต่อกำไรสุทธิ THCOM ประมาณ 5% เรื่องนี้ “ไพบูลย์ ภานุวัฒนวงศ์” ซีอีโอใหญ่ไทยคม จะต้องมีคำตอบให้นักลงทุนได้แล้ว…
*…ATP30 ที่“เสี่ยปิยะ เตชากูล” ปลุกปั้นมากับมือ พอพ้นจากคุก Cash Balance ราคาเริ่มฟื้นตัว พร้อมปัจจัยสนับสนุนจากราคาน้ำมันที่ปรับลง ทำให้แนวโน้มต้นทุนลดลง แต่ที่ผ่านมาหุ้น  ATP30 เสียโอกาสปรับขึ้นมานานจึงบ่งบอกได้ว่า “นี่แค่จุดเริ่มต้น” เท่านั้น…
*…หุ้นร้อนประจำวัน 17 มิ.ย. 59 ที่มีราคาและมูลค่าซื้อขายปรับขึ้นแรงและอยู่ระหว่าง (Trading Alert List) ได้แก่ บริษัท เอเอสเอ็น โบรกเกอร์ จำกัด (มหาชน) หรือ ASN, บริษัท อีเทอเนิล เอนเนอยี จำกัด (มหาชน) หรือ EEทำให้เข้าข่ายมาตรการกำกับการซื้อขายระดับ 1 ต้องใช้เกณฑ์ Cash Balance (ซื้อขายด้วยเงินสดทั้งจำนวน) มีผลตั้งแต่ 20 มิ.ย. 59-29 ก.ค. 59 ส่วนหลักทรัพย์ที่ขยายช่วงดำเนินการ ได้แก่ บริษัท ซุปเปอร์บล๊อก จำกัด (มหาชน) หรือ SUPER, ใบสำคัญแสดงสิทธิในการจองซื้อหุ้นสามัญบริษัท ซุปเปอร์บล๊อก จำกัด (มหาชน) ครั้งที่ 3 หรือ SUPER-W3 มีผลตั้งแต่ 20 มิ.ย. 59-08 ก.ค. 59…
*…BEM อภิชาตบุตรของ “ปลิว ตรีวิศวเวทย์” ขึ้นชั้นเข้าคำนวณดัชนี SET50 ทำให้หุ้นแม่CK น่าสนใจมากขึ้น แต่จะให้น่าสนใจมากขึ้นกว่านี้ “เจ้าสัวปลิว” ต้องสะกิดรัฐบาลให้รีบเร่งเปิดประมูลรถไฟฟ้าสายสีต่างๆ ให้เห็นสักทีเถอะครับ…
*…ไหนๆ เขียนถึง BEM แล้วมีกิจกรรมน่าสนใจ 22 มิ.ย. 59 เวลา 16.00 น. กับจิกกรรม “ปั่นจักรยานกินลม ชมทางด่วนศรีรัช-วงแหวนรอบนอก” งานนี้ “ณรงค์ เขียดเดช” ผู้ว่าการกทพ. และ “พเยาว์ มริตนะพร” ซีอีโอBEM ร่วมเป็นเจ้าภาพ…รายละเอียดเป็นอย่างไรสอบถามได้ที่ 0-2663-3226-9 ต่อ 63 เลยครับ…
*…ปิดท้ายกันเช่นเคยกับข่าวหุ้นเจาะตลาดออนทีวี ผ่านสถานีโทรทัศน์สปริงนิวส์ดิจิตอล ช่อง 19 เวลา9.30-10.00 น. พบกันสดๆ กับ“มอร์นิ่งสตาร์ หุ้นดาวเด่น” ที่อัพเดตตลาดหุ้นทั่วโลก เพื่อมองแนวโน้มตลาดหุ้นไทยภาคเช้า ดำเนินรายการโดย วิษณุ โชลิตกุล…
*…พร้อมพบกับรายการ “ข่าวหุ้นเจาะตลาด ออนเรดิโอ” ผ่านสถานีข่าวจริงสปริงเรดิโอ FM 98.5 MHz. โดยสุภชัย ปกป้อง, บูรพา สงวนวงศ์ และทีมงานข่าวหุ้นธุรกิจ ตั้งแต่เวลา 9.30-11.00 น.ที่จะมาเจาะลึกเรื่องหุ้นช่วงก่อนและหลังเปิดตลาดหุ้นภาคเช้างานนี้จัดเต็มๆ ชั่วโมงครึ่ง…
*…เท่านั้นไม่พอต่อเนื่องกันด้วย “ชัด ลึก ทุกกลยุทธ์ธุรกิจ” กับรายการ “Business Focus” เวลา 11.00-12.00 น. โดยสุภชัย ปกป้อง และทีมงานข่าวหุ้นธุรกิจ การันตีทุกโจทย์เรื่องหุ้นและธุรกิจ หาคำตอบได้ที่ข่าวหุ้นธุรกิจเท่านั้น